b'\n_START_ARTICLE_\nP\xc5\xabkuotoji apuok\xc4\x97\n_START_SECTION_\nApra\xc5\xa1ymas\n_START_PARAGRAPH_\nStiebas iki 15 cm ilgio, 2\xe2\x80\x933 kartus plunksni\xc5\xa1kai \xc5\xa1akotas. Lapai suskaidyti \xc4\xaf 4\xe2\x80\x935 blakstienotas skiautes. Labai ai\xc5\xa1kiai skiriasi kiekvienais metais u\xc5\xbeaugusios \xc5\xabglio dalys. Sporogonai ir lytinio dauginimosi organai aptinkami retai. Dauginasi gniu\xc5\xbeulo dalimis. Auga da\xc5\xbeniausiai pla\xc4\x8diais grynais patiesalais, kai kada pavieniais stiebeliais \xc4\xafsiterpusi tarp kit\xc5\xb3 saman\xc5\xb3 g\xc5\xabd\xc5\xbeiuose tamsiuose \xc5\xa1lapiuose mi\xc5\xa1kuose, ypa\xc4\x8d pelkiniuose ir \xc5\xa1altiniuotuose eglynuose, juodalksnynuose ir mi\xc5\xa1riuose mi\xc5\xa1kuose, mi\xc5\xa1ku apaugusi\xc5\xb3 ma\xc5\xbe\xc5\xb3 upeli\xc5\xb3 pakrant\xc4\x97se, r\xc5\xabg\xc5\xa1\xc4\x8diuose arba beveik neutraliuose dirvo\xc5\xbeemiuose.\n_START_SECTION_\nPaplitimas\n_START_PARAGRAPH_\nPaplitusi \xc5\xa0iaur\xc4\x97s pusrutulyje (Europoje, Azijoje, \xc5\xa0iaur\xc4\x97s Amerikoje, \xc5\xa0iaur\xc4\x97s Afrikoje). Aptinkama vakarin\xc4\x97je, centrin\xc4\x97je ir pietin\xc4\x97je Europoje, Balkanuose, Kaukaze, Rusijoje, Did\xc5\xbeiojoje Britanijoje, Airijoje. \xc5\xa0iaur\xc4\x97s \xc5\xa1alyse paplitusi tik pietin\xc4\x97se Skandinavijos pusiasalio ir Suomijos dalyse. Azijoje rasta Himalajuose._NEWLINE_Aptinkama \xc5\xa1vairiuose Lietuvos regionuose, kiek retesn\xc4\x97 Vidurio Lietuvoje. \xc4\xaera\xc5\xa1yta \xc4\xaf Lietuvos raudon\xc4\x85j\xc4\x85 knyg\xc4\x85.\n_START_SECTION_\n\xc5\xa0altiniai\n_START_PARAGRAPH_\nRa\xc5\xa1omavi\xc4\x8dius Valerijus, Lietuvos raudonoji knyga, Kaunas: \xe2\x80\x9eLutut\xc4\x97\xe2\x80\x9c, 2007. psl. 291. ISBN 978-9955-692-71-3'